ÜLIKÜLLUSLIK ELU
Tere tulemast vaatama meid!
Tore, et olete leidnud selle aja, mis pole meie jaoks iseenesest mõistetav,
sest võiksite järgneva 30.min.jooksul teha ju kõike muudki kui meid vaadata.
Me hindame teid väga
ja me palve on, et kõik järgnev oleks teile õnnistuseks ja kosutuseks.
Olime kord kadunud ja katki, kuid nüüd oleme leitud ja valitud
ning me käed on tõstetud kiitmaks Sind
Oleme leidnud Su vabaduse ja elame kõige täiega Sulle
ning me käed on tõstetud kiitmaks Sind
See on pääste ja vabaduse heli
Sinu koguduse tärkamise heli, et kogu maailm seda näeks
See on Sinu rahva hääl, kes tõotab järgida Sind
See on see heli ja ülistushüüd
Me ülistame Sind ühel meelel tõstes vabadusehüüu
ning me käed on tõstetud kiitmaks Sind
Me ei püsi vakka, vaid seisame armastuse ja õigluse eest
ning me käed on tõstetud kiitmaks Sind
See on pääste ja vabaduse heli
Sinu koguduse tärkamise heli, et kogu maailm seda näeks
See on Sinu rahva hääl, kes tõotab järgida Sind
See on see heli ja ülistushüüd
See on see ülistushüüd
IMELINE NIMI
Su nimi püsib igavesti Su suurus jääb alatiseks meelde
Su nimi ei hävi iial, see ei hävi iial
Su valgus on igavene ja arm nii imeline
Su armastus püsib igavesti, Su armastus püsib igavesti
Laulan kuni viimse hingetõmbeni, kuidas Sa päästsid mu elu
ja kui imeline on Jeesuse nimi, kui imeline on Ta nimi.
Su nimi püsib igavesti ja Su suurus jääb alatiseks meelde
Su nimi ei hävi iial, see ei hävi iial
Laulan kuni viimse hingetõmbeni, kuidas Sa päästsid mu elu
ja kui imeline on Jeesuse nimi, kui imeline on Ta nimi
Kui imeline on Ta nimi, kui imeline on Ta nimi
Kui imeline Ta nimi, kui imeline Ta nimi
Piiramatu armastus ja imeline arm
kui armas kõla sel' imelisel nimel Jeesus
sel' imelisel nimel Jeesus.
Piiramatu armastus ja imeline arm
kui armas kõla sel' imelisel nimel Jeesus
Piiramatu armastus ja imeline arm
kui armas kõla sel' imelisel nimel Jeesus
"Kes oleks arvanud, et mulle maitsevad hobuseburgerid?"
Nimetatud teema põhjutas Ameerikas suurt skandaali, olles kõikjal uudistes.
Nimelt leidus seal inimesi, kes avastasid,
et nad olid veiseliha burgerite asemel söönud hoopis hobuseliha burgereid.
Sellest tekkinud kära on olnud enneolematu!
Kui valitseva vaesuse üle ka nii palju häält tõstetaks...
Kuid kõik see kära ja nõuded avaliku vabanduse järele...
Ma ei väida, et see on OK lasta endale pähe määrida midagi,
mida sa tegelikult süüa ei taha.
Ma ei väida, et peaksime hakkama hobuseliha burgereid sööma.
Kuid need burgerid olid müügis juba mõnda aega ja suurtes kogustes.
Nii mitmedki sõid neid õhtusöögiks
ja kuni tänaseni ei kurtnud keegi kordagi nende maitse üle.
Ehk teisisõnu: kes oleks arvanud, et sulle maitseb hobuse liha?!
Sa isegi ei teadnud, et sulle maitseb hobuse liha!
Aga tundub, et maitseb ja seda nii juustu, kurgi, saia, ketšupi kui majoneesiga.
Sest kui oled seda kõike söönud, oled teadmatult nautinud ka hobuseliha.
See võib sulle ju judinaid tekitada, aga fakt on see, et sa sõid seda.
Inimesed on toitnud oma lapsi nendega
ja ükski neist pole kurtnud, et need on hobuseliha maitsega!
Nad on need burksid ühes friikatega lihtsalt nahka pistnud.
Fakt on seegi, et paljudes maailma paikades
on hobuseliha igati tavapärane toit.
Nägin hiljuti üht saadet, kus jutt keerles selle hobuseliha skandaali ümber.
Seal olid ka prantslased, kes ei mõistnud, mis neil inglastel viga on?
Otsekui maailma lõpp oleks käes!
Seal oli ka üks modelli moega naine, kes ütles: "Vaadake mind!"
"Olen terve oma elu söönud hobuseliha ja näen super hea välja!"
See pani mind mõtlema: kui palju võib elus olla veel asju,
mis võivad meile meeldida või lausa väga meeldida,
kuid mida me kardame proovida?
Sest kui nendel burgeritel oleks olnud silt, et need on hobuselihast,
poleks paljud neid ostnudki, kuna nad oleks mõelnud,
et neile ei maitse hobuseliha. Kuigi nad polnud kunagi seda proovinud.
Nad on juba ette programmeeritud stiilis:
ma ei taha seda, sest see tundub ebatavaline ja imelik.
Prantslased võivad ju seda süüa, sest nad söövad konnakoibi ka,
aga mina ei taha, sest olen inglane. Tahan vaid oma veiseliha.
Hämmastav, kuidas taoline analoogia kehtib ka vaimses maailmas.
Huvitav, kui palju on su enda elus ja vaimses maailmas asju,
mis ootavad järgi proovimist, aga sa lihtsalt ei proovi, kuna kardad.
Seetõttu tahaks julgustada teid täna katsetama Jumala asju täie innuga.
Proovi midagi, tee midagi! Anna minna! Mine tea - äkki hakkab veel meeldimagi?
Me oleme nii ennatlikud uute asjade suhtes.
Vaata kasvõi oma lapsi, kui püüad neid panna juurvilju sööma.
Kõik, mis pole harjumuspärane, tekitab koheselt paanikat.
Kui püüan oma lastele juurvilju pakkuda,
reageerivad nad enne kui need juurviljad nende taldrikulegi jõuavadki.
Ja kisa läheb lahti: "Ei! Ei! Mis lõhn! Öak, öak, öak!"
Ja ma mõtlen: "Kuidas te üldse teate, et teile kaalikas ei maitse? Kuidas?"
"No mulle lihtsalt ei maitse!" - "Miks?" "No lihtsalt ei maitse!" - "Aga miks?"
"No ei maitse!" - "Aga miks ei maitse?" "No ei maitse ja kõik!"
Hämmastav, et Jumala lastena oleme samasugused.
Pastor ütleb: "Tõstkem oma käed!" - "Ei tõsta!"
"Miks mitte?" - "Mulle lihtsalt ei meeldi!"
"See on veits imelik ja pigem nende prantslaste ja ekstravertide jaoks!"
Rääkides andmisest... "Ei, ei, ei - see osa mulle ei meeldi!"
"Kust sa tead, et ei meeldi?"
- "Ei teagi, aga väga ei tahaks nagu anda."
McDonaldsis, kaubakeskustes jne. ju käite küll raha välja,
mis siis jumalakotta andmisel viga on? "Ei tea, ei tea...pole ikka päris kindel..."
Hämmastav, kuidas oleme korraga kui need juurvilju põlgavad lapsed!
Jumal ütleb: "Anna ja ma kasvatan su vara!"
"Hakka liikuma ja su ees võib avaneda su elu suurim avenüü!"
Sama võib puudutada ka meie suhteid.
"Mul on mu 3 sõpra ja ma ei vaja neid rohkem. Kolm on küll."
Aga äkki läheksid osadusgruppi? Või vestleksid oma naabriga?
"Aga nad ei meeldi mulle!" - Kust sa tead? "Mulle ei meeldi nende autovärv vms."
Meil on kõikvõimalikke imelikke põhjuseid, mis takistavad me elu kasvu ja õitsengut.
Kui aga tahame erinevat elu, peame rohkem pingutama.
Kui tahame, et "taevas tõuseks lendu", peame püüdma kõige täiega.
Oma elus ja suhetes; oma suhtlusvaldkondades.
Mõned teist saavad jagama Kristust kohtades, kus poleks ettegi kujutanud.
Sest miks mitte jagada Kristusest, Kes on sind päästnud ja vabaks teinud?
"Aga ma pole nagu mu pastorid!
See pole mugav mu jaoks, mistõttu las nemad teevad seda."
See on sama kui öelda: "Mulle ei maitse hobuseliha!"
Aga sa pole proovinudki! Kust sa siis tead?
Ragbis on nii, et sa võid saada punkte proovimise eest. Mis aga tähendab seda,
et sa tegutsed siis, kui teised alles mõtlevad.
Sa otsustad tegutseda ja saada selle palli sinna, kus tarvis.
Ja kui sa tegutsed ning proovid, teenid sa lisapunkte oma meeskonnale.
Jumalakojas üksikisikutena proovides teenime me punkte Jumala meeskonnale.
Me vallutame lisamaid, võtame lisariske.
Teeme midagi, millele üks ainult mõtles, teine aga tuli, proovis julgelt ja tegi ära.
Kes oli Taavet oma lingu ja kiviga? Halloo?!
Vot see oli julge pealehakkamine,
sest väike kivi poleks eales suutnud niita suurt peakobakat. Mõtle sellele!
Väike kivi - suur pea. Väike poisiklutt - suur mehemürakas.
Ometigi oli Taavet aldis proovima. Ta lihtsalt proovis.
Jumalale aga meeldis see, mistõttu ta andis kivile super kiiruse
tabades Koljatit otse kahe silma vahele ja niites ta jalust.
Teiegi elus võib olla hiiglasi, kelle ees te tunnete hirmu ja kartust.
"Ma ei tea, mida teha; mul pole oskusi. Ma pole piiblikoolis käinud."
Jumal aga ütleb: "Lihtsalt võta see kivi taskust ja proovi!"
"Lihtsalt hakka kusagilt pihta ja proovi!"
Mõeldes Estrile...Kui see polnud julge väljaastumine, siis mis üldse on?
See hoiak: "Kui ma hukkun, siis hukkun" on proovimise keel!
Võib-olla toimib, võib-olla mitte, aga ma vähemalt üritan!
Pigem tegutsen, kui mõtlen, et võib-olla oleks saanud midagi muuta...
Me võime häälestada end proovimiste lainele
ja ma palun Timi endale appi demonstreerimaks seda.
Ehk siis proovimisele häälestamine.
Võime vahel kuulda v. näha midagi ja kõik me sees ütleb: "Wäk!"
Aga sa isegi ei tea, miks see on "Wäk!" su jaoks!
Vaadake seda imelist õhtusöögilauda, mis kaetud kellegi teie jaoks. Just nii.
Ja mis imelised road, mis valmistatud just teie jaoks!
Huvitav, kas keegi tahaks täna hommikul seda süüa?
See on lehma keel.
Mõned tahaks kohe praegu oksendada ja ma võib-olla liitun teiega...
Aga see on lehma keel. Kas pole imeline? Kas ei näe isuäratav välja?
Teie, lihasööjad seal, vaadake kui palju liha! Ehtne lehma keel!
Aga kui teile see ei istu, siis mul on ka sea aju, kärss ja põsed olemas.
Uhked maiuspalad paljudes maailma paikades. Singapuris näiteks.
No vaadake seda kärssa! Mis uhke kärss! Mõned teist vist juba lahkuvad saalist...
Aga see sama "öak ja plöak" vastikustunne on see,
mis kaasnebki millegi nägemisega, mida te iial suu sissegi ei paneks.
Samas aga on osad teist veits kummalised,
kuna olete julged hundid ja prooviks ükskõik, mida. Onju, Mitch?
Samas poleks see aga õiglane seda kõike ju üksi proovida, onju?
Nii et vaatame...
Tim, ole hea!
Valige oma portsud välja! Lehma keel või sea kärss ja põsed?
See väiksem osa on küpsetatud. Nii et - lehma keel läheb...
Appi, ta võtab lausa kaks ampsu! No kuidas tundub? - Nagu peekon.
Nagu peekon? Tahad seapõske ka proovida?
Tuletab meelde vanaema kokkamist, onju?
Ta võtab sedagi mitu ampsu! Kuidas on? Kumb rohkem maitseb?
Lehma keel hommikusöögiks ja sea põsk võileiva vahele. - Väga vinge!
Muideks, see on väga odav liha. Võib süüa terve aasta läbi.
Tim, kuidas on - teed ka mitu ampsu?
- Ma proovin sea aju. Tim proovib sea aju.
Andkem poistele üks suur aplaus! Väga, väga tublid!
- Proovi ise ka!
Neid asju täna hommikul nähes oleksin äärepealt öökima hakanud.
See oleks minu jaoks liiga palju!
Ma vajan pärast üht pastilli, sest lõhnan sea järgi.
Kuid asja mõte vaatamata "öakile" on teha midagi enneolematut.
See, mis meie jaoks on vastik, on teiste jaoks tavaline.
Kõik sõltub vaatenurgast ja taustast, kust tuleme.
Fakt on aga see, et nii mina kui Tim oleme endiselt elus
ja Mitch on lausa rahulolev, kuna tundus, et ta täitsa nautis seda.
Me kardame, sest ei tea, mis juhtub peale proovimist.
Me arvame, et anname otsad ja me elul on kriips peal.
Mis siis saab, kui ma annan kellegile edasi Jumala poolt saadud sõna,
investeerin oma raha või alustan äriga?
Tahan näidata teile ühte imelist kohta Jumala Sõnas,
kus meeleheitel inimesed pidid proovima.
2 Kuningate 7:3-10
Lugu, millest õppida midagi proovimise kohta.
See on lugu neljast pidalitõbisest, kes olid üsna masendavas olukorras.
Nad olid näljas ja meeleheitel...
Me peame olema rahvas, kes keset oma meeleheidet ja vajadusi
võtab midagi ette; kes üritab ja püüab, sest muidu kehtib klausel:
"Jää sinna, kus oled ja sure või püüa millegi enama poole!"
Võib-olla pead sa püüdma murda teatud paigalseisu oma elus;
sirutuma taas Jumala poole valdkonnas,
kus oled kaotanud usu, et Ta võiks seal teha midagi su jaoks.
Kui sa ei usu, et Jumal tahab õnnistada sind, siis proovi uuesti uskuda.
"Ja värava suus oli neli pidalitõbist meest
ja need ütlesid üksteisele: Miks me siin istume, seni kui sureme?
Kui me mõtleksime linna minna, siis sureme seal, sest linnas on nälg;
aga kui me jääme siia, siis me sureme samuti.
Aga lähme nüüd ja tungime süürlaste leeri:
kui nad jätavad meid elama, siis jääme elama;
aga kui nad meid surmavad, siis sureme!”
Need pidalitõbised istusid näljastena linnaväravas
samas kui linnarahvas oli linnas meeleheitel.
Need mehed arutlesid kui sõbrad.
Esimene asi, mida vajad millegi enneolematu proovimiseks
on enneolematud sõbrad, kes ei pea sind lolliks ega napakaks,
ega püüa sind maha rahustada või su unistusi maha materdada.
Sa vajad julgustajaid, kes õhutavad sind minema ja tegutsema.
Osad teist jagavad oma plaane valede inimestega,
kes toovad teile 100 põhjust, miks te plaanid ei toimiks.
Seetõttu te ei teagi, et tegelikult on paljud asjad võimalikud!
Kui teile meeldis tänane saade, oleks tore saada teie tagasisidet!
Meie kodulehel leidub täiendavaid sõnumeid ja materjale,
mis julgustavad teid ja toovad elu.
Nii et otsige meid üles ja olge õnnistatud!
Tänud vaatamatast ja kõike head!
Me oleme siin selleks, et sirutuda ja jõuda teisteni
Kas teadiste, et vaid ühe põlvkonna jooksul
on võimalik võita kogu maailm Kristusele?
Inimesed tulevad januste ja näljastena ning suures meeleheites,
kuid ülistuse atmosfääris pole neil võimalik jääda endiseks.
Jumal saab tegema selle rahva seas midagi,
mis ületab igasuguse mõistuse.
See, mida kogesin, muutis mu elu igaveseks.
Konverents RAPUTAGE RAHVAID 2013